גבר כזה עלה עליו. אחד עם פה גדול שלא שם זין על אף אחד. בהתחלה הוא דיבר בקולי קולות עם הנהג, שנענה לו, עד שהתחיל לדבר על 'בנות שמפשקות רגליים כדי להגיע לכאן', נועץ מבטים רעים בבחורה רוסייה. וואי וואי וואי, איך הנהג חטף עליו עצבים! הוא פשוט סילק אותו מהאוטובוס. הנהג הזה הפך להיות גיבור בשבילה. ואם הוא עשה את זה, איך היא תוכל לשתוק במצב כזה? אבל מה היא כבר יכולה לעשות?  היא המשיכה לשבת, רותחת מזעם, עד שאיבדה את העשתונות, הרימה את המאפרה מהשולחן והטיחה אותו בפניו של אחד מהם.  אחר כך נעמדה, מבוהלת, וקיוותה שלא פגעה בו חזק מדי היא לא הזיקה לו ממש, אלא רק גרמה לו את ההלם של החיים שלו. כולם יודעים שמאפרה לא יכולה להטיח את עצמה בפרצוף של מישהו.  הוא וחברו הביטו מסביב, נפחדים. גם האנשים האחרים בשיפודיה והעוברים ושבים הביטו בשולחן שלהם בתימהון.  אה, זה מצא חן בעיני יסמין. היא הרימה את בקבוק הקולה הפתוח של השני והניפה אותו לצדדים בחדווה, מתיזה את הקולה לכל עבר. התימהון של האנשים הפך לבהלה.  האיש שחטף את המאפרה בפרצוף ניסה לחטוף ממנה את הבקבוק, מה שהרגיז אותה מאוד. היא הרימה את השולחן והפילה אותו